**Pot la càmera mentir? Quin poder té la imatge? Una imatge és neutre?**

Quan mirem una fotografia, veiem el que ha captat la càmera, però ho veiem des de l'exterior, no en veiem l'essència com diria Plató, sinó simplement veiem la cosa, és a dir, allò que percebem sensorialment. En el moment en que Plató planteja el fet de que hi ha dos realitats, en aquell moment, ens podem plantejar el fet de que una imatge pot mentir. No és el mateix el que nosaltres captem a través dels sentits que l'essència, allò que fa que la cosa sigui el que és. Un exemple seria una persona que no té un bon dia, està trist per una situació, però li fan una foto i li diuen "somriu" i ell, somriu. La càmera haurà captat una persona feliç, riallera, quan de fet, en aquell moment, la realitat era que aquella persona no estava bé, estava trista.

És per això que una imatge pot tenir molt de poder, ja que pot mostrar i fer veure coses que en realitat no són. Una imatge és capaç de fer veure la realitat d'una manera totalment diferent, i això, el poder ho sap. Sap que amb l' ús de la imatge es pot manipular a la població, li pots fer veure el que tu vols que es vegi, pots transmetre el que tu vulguis tot i que la realitat sigui contrària. Pots ensenyar una fotografia d'un paisatge idíl·lic, sense contaminació... i el fet és que la càmera només ha captat una part petitíssima d'aquell paisatge destrossat, brut, ple d'edificacions i contaminat. Però les persones només veuran just la part neta, aquella petita part que farà creure que és un lloc perfecte.

Una imatge no pot ser mai neutra, és a dir, objectiva. Alhora de fer una fotografia, sempre juga un paper molt important la subjectivitat, la nostra opinió sobre aquell fet, aquella persona, aquella emoció...Quan mires una imatge, et transmet alguna cosa. Generalment et transmet el que el fotògraf volia que quedés reflectit, i és per això que s'ha fet aquella fotografia de manera subjectiva. Suposo que la única manera de fer una imatge neutra seria fer la fotografia de manera espontània, sense pensar res, però tot i així, jo crec que això no pot ser. Pots pensar més o menys, tenir clar el que vols transmetre o no tenir-ho tant clar, però som racionals i prenem les decisions pensant, per tant, no som objectius alhora de, per exemple, fer una fotografia.

Amb tot això queda clara una cosa, i és que una imatge no val més que mil paraules. Mai es podrà expressar a través d'una fotografia un sentiment, una emoció o un pensament millor que amb paraules, perquè a través d'una imatge no podràs expressar-te plenament, només podràs donar una idea molt general i exterior del que vols transmetre, és a dir, no quedarà reflectit l'interior, l'essència, allò que realment vols transmetre, ja sigui una emoció, els teus pensaments o la teva opinió.